Základná škola Blatné Remety 98, 072 44

**Plán koordinátorky čitateľskej gramotnosti**

Šk. rok: **2023/ 2024**

Spracovala: **Mgr. Štefánia Gelatičová**

koordinátorka čitateľskej gramotnosti

**Plán práce koordinátorky čitateľskej gramotnosti**

**v školskom roku 2023/2024**

Pri chápaní problematiky čitateľskej gramotnosti nie je až tak veľmi dôležitá ani rýchlosť, ani plynulosť čítania, ale podstatné je porozumenie textu a používanie informácií z neho. Súčasťou čitateľskej gramotnosti sú čitateľské schopnosti a zručnosti, čitateľské návyky, záujmy, postoje, motivácia k čítaniu a vedomosti žiaka. Čitateľská gramotnosť je univerzálna technika, ktorá robí žiaka schopným nielen prečítať slová, vety a celé texty, ale aj pochopiť prečítané a ďalej s obsahom a získanými informáciami pracovať.

V záujme rozvoja čitateľskej gramotnosti v podmienkach našej školy sa sústredíme na:

**1.** Podporu vzdelávania pedagogických zamestnancov v oblasti rozvíjania čitateľskej gramotnosti detí a žiakov.

**2.** Formovanie kladného vzťahu detí a žiakov ku knihe a literatúre, organizovanie súťaží v čitateľských zručnostiach a popoludňajšie čitateľské aktivity na záujmových krúžkoch.

**3.** Aktivity na podporu rozvoja čitateľskej gramotnosti, zvyšovanie jazykovej kultúry žiakov na všetkých vyučovacích hodinách (t. j. nielen na vyučovacej hodine slovenského jazyka a literatúry).

**4.** Využívanie možností vzdelávania celého pedagogického zboru z ponuky vzdelávacích aktivít MPC v oblasti cieleného rozvíjania čitateľskej gramotnosti, resp. vzdelávania pre riadiacich zamestnancov škôl s obsahovým zameraním na tvorbu vlastnej stratégie rozvoja čitateľskej gramotnosti.

**5.** Sledovanie informácií a materiálov na podporu zvyšovania úrovne čitateľskej gramotnosti a kultúry čítania, ktoré Metodické centrum Slovenskej pedagogickej knižnice pre školské knižnice zverejňuje na svojom webovom sídle [www.spgk.sk](http://www.spgk.sk).

**6.** Podporu voľnočasové aktivity detí a žiakov zamerané na jazykovú kultúru (recitačné a literárne súťaže, školské prezentácie tvorivosti).

**Realizácia aktivít:**

Aktivity na rozvoj ČG sa budú realizovať priebežne podľa mesačných plánov formou triednych i školských podujatí. Plán činnosti je otvorený, priebežne sa bude dopĺňať a aktualizovať na základe ďalších podnetov.

Aktivity na podporu rozvoja čitateľskej gramotnosti budú realizované hlavne na hodinách slovenského jazyka a literatúry (zodpovední: vyučujúci predmetu SJL, termín: priebežne počas celého školského roka. Rozvoj čitateľskej gramotnosti budeme podporovať aj v ďalších predmetoch tam, kde to bude tematicky vhodné (zodpovední: ostatní vyučujúci termín: priebežne počas celého školského roka).

Gramotnosť je jedným z najväčších úspechov akejkoľvek spoločnosti, je známkou civilizácie. Cieľom je vrátiť žiakov späť ku knihe, naučiť ich čítaniu s porozumením, aby žiak:

* dokonale používal materinský jazyk
* vyjadroval svoj názor vhodným spôsobom a aby si ho vedel obhájiť
* bol schopný vyjadriť svoje myšlienky a pocity
* vhodne sa vyjadroval ku kritike a prijímal kritiku druhých
* počúval a rešpektoval názory druhých
* vedel vyhľadávať a využívať pri učení rôzne zdroje informácií, osvojil si metódy štúdia a práce s informáciami
* využíval prostriedky IKT v bežnom živote a pre svoje ďalšie vzdelávanie
* dokázal kriticky zhodnotiť informácie a ich zdroj, tvorivo ich spracovať a prakticky využívať

Na splnenie vytýčených cieľov používame aktivizujúce vyučovacie metódy, a to predovšetkým samostatnú prácu žiakov, prácu vo dvojiciach a skupinovú prácu. Okrem samostatnej práce zacielenej na získanie vedomostí, návykov a ďalších zručností je nevyhnutné, aby žiaci objavovali nové poznatky experimentovaním a vlastnou činnosťou. Vo vyučovaní budeme akcentovať využívanie súvislých i nesúvislých textov z rôznych prameňov, pri ktorých budú môcť žiaci uplatniť logické myslenie, tvorivosť, analytické i syntetické postupy, schopnosť zovšeobecňovať, porozumieť synonymickým schémam a hľadať paralelné spojenia a východiská.

**Poznámka:** Plán práce koordinátora čitateľskej gramotnosti je otvorený, a preto je možné ho v priebehu školského roka aktuálne dopĺňať.

**Mesačné plány rozvoja čitateľskej gramotnosti-2023/2024**

|  |  |
| --- | --- |
|  | **Téma** |
| **September** | **Čo nám prezrádzajú knihy**– žiaci 1.ročníka(Z: vyučujúca SJL 1.ročníka) * školská akcia , návšteva škol.knižnice
 |
| **Október** | Podpora a zapojenie sa do projektu ***Medzinárodný deň školských knižníc*****(Záložka spája školy )**(Z: vyučujúci SJL) |
| **November** | ***Tajomstvo kníh***- triedne aktivity (realizované na hodinách SJL)  |
| **December** | ***Šaliansky Maťko***– prednes povesti a príprava- školské kolo(zodp.vyučujúci SJL) Príprava programu na ***vianočnú akadémiu.*** |
| **Január** | ***Čítame nahlas pre seba a iných – mesiac hlasného čítania***(zodp.vyučujúci SJL) |
| **Február** | ***Valentínska pošta****-odovzdávanie odkazov plných lásky, poďakovania, pochvaly*( na hodinách SJL – 1.,2.st.)  |
| **Marec** | ***Marec – mesiac knihy*** ***Bábky nás očarili –*** bábkové divadlo , výroba bábok a výstavkaškolská akcia ( vyuč.SJL,VYV, krúžok)**Hviezdoslavov Kubín**- príprava žiakov (šk.kolo) |
| **Apríl** | ***Medzinárodný deň detskej knihy - 2.4.*****Popoludnie s Andersenom – šk. akcia**(zodpovední vyučujúci SJL – 2. st. )  |
| **Máj** | ***Nakresli si vlastný obal na knihu*** (vlastná tvorba) - súťaž v tvorbe vlasnej ilustrácie (zodpovední vyučujúci SJL, VYV – 2. st. )  |
| **Jún** | ***Cestujeme v rozprávke –*** spoznávame slov. rozprávky a animované obľúbené rozprávky (žiaci 1., 2.st.) (zodp.: SJL,VYV) |

Plán sa priebežne dopĺňa o súťaže prebiehajúce a ponúkané počas šk.roka 2023/2024.

V Blatných Remetách 14.9.2023 Mgr. Štefánia Gelatičová

 koordinátorka čitateľskej gramotnosti